Idoia Sobrino Lopez

Idoia Sobrino Lopez (Elizondo, Baztan, Nafarroa Garaia, 1984) euskal liburuzaina eta dokumentalista da.

 Bizitza 
Bibliotekonomia eta Dokumentazioan diplomatua da Bartzelonako Unibertsitatean. Begirale titulazioa ere badu. 

 Lan ibilbidea 
Katalunian izan zuen bere lehenengo liburuzain lana, eskola liburutegi batean, nahiz eta betidanik jardun duen Baztango Liburutegi Publikoan laguntza lanetan. Atzerrian denbora batez lan eta bizi ostean (Kataluniaz gain, Grezia eta Ameriketako Estatu Batuak), Euskal Herrira itzuli eta Eusko Jaurlaritzan eta Gipuzkoako Batzar Nagusietan dokumentalista lanetan ibili zen. Nafarroan, ostera, Nafarroako Liburutegian, Burlatako Haur Liburutegian eta Irurtzungo Liburutegi Publikoan ibilitakoa da, hala nola Xauli Gazte Informazio Zerbitzuan, Nafarroako Gazte Kontseiluan eta haur eta gazteekin begirale lanetan, begirale titulazio hori ere izanik.

Berria egunkariko Nafarroako Hitzan kolaboratzaile lanak egin zituen bi urtez eta esatari zenbait irratitan, askotan liburutegiak izan ditu hizpide, haien funtzio sozialean sinesten baitu. Ildo horretatik, Irakurketa Errazari lotutako ikastaro bat egin zuen, “Bibliotecas: Armas de instrucción masiva” hitzaldia eman zuen. “Oinarriak” (Behinola, 34. zk.) eta “Dícese del cambio en las bibliotecas” (TK aldizkaria, 18. zk.) artikuluak idatzi zituen. Azken hau Sonia Lopez Igartua (ama) liburuzainarekin elkarlanean.

Galtzagorrik emandako haur eta gazte literaturaren inguruko ikastaro batean parte hartu izan zuen eta baita Karrikirik eskainitako “Genero trataera haur literaturan” tailerrean ere, besteak beste.

NUPeko liburutegian lanean dago eta ASNABIko kidea da. 2025eko urtarrilaren 15ean, Berriobeiti udalean Baztango Liburutegi Publikoko liburuzain lanetan hasi zen. Lau hamarkadan liburuzain lanetan ibilitako Sonia Lopez Igartua erretiratutako amaren lekukoa hartu zuen.

Epaimahai lanetan ere jarduten du, hala nola, euskarazko literatur sorkuntza bultzatzen duen Etxepare 2025 sarietan hartu zuen parte Aitziber Akerreta Hernández ilustratzaile eta Patxi Zubizarreta Dorronsoro idazlearekin batera.

 Argitalpenak 

 Artikuluak aldizkarietan 
Besteak beste, han hauexek argitaratu ditu:

 Bakarka 

 Sistemaren oinarriak (2016), Behinola: haur eta gazte literatura aldizkaria,  ISSN 1575-8168, 34 zk.,  28-32 orrialdeak

 Lankidetzan 

 Eskola-liburutegiak, zertarako? (2016) Amaia Hennebutte eta Iñaki Markotegirekin. Behinola: haur eta gazte literatura aldizkaria,  ISSN1575-8168 ,  34 zk., 6-25 orrialdeak 
 Dícese del cambio en las bibliotecas (2006) Sonia López Igartuarekin, ISSN  1136-7679, 18 zk., 41-42 orrialdeak

 Erreferentziak 

 Kanpo estekak 

Kategoria:Elizondotarrak
Kategoria:Emakume liburuzainak
Kategoria:Euskal Herriko liburuzainak
Kategoria:Dokumentalistak